Etika ismertető

Az etika oktatás heti egy órában, a hittan órákkal egy időben történik.

A tananyag által érintett legfontosabb témakörök:

* a család, személyes kapcsolatok,
* közösségeink,
* társadalmi szerepek, folyamatok,
* környezettudatos, felelős gondolkodás,
* hazaszeretet, helyünk a világban,
* nemzetiségek, vallások,
* digitális világ, világháló szerepe az életünkben, média és hatásai.

A témakörök áttekintése évfolyamonként az életkori sajátosságoknak megfelelően spirálisan bővül, így egyre nagyobb rálátást kapnak a gyerekek a különböző témakörökre. Az eltérő szemszögből történő megközelítések segítik a gyerekek empatikus, együttműködési képességeinek fejlődését. Közösen keresünk magyarázatot a társadalmi folyamatok összefüggéseire, különböző viselkedések kiváltó okaira, konfliktusok megoldási lehetőségeire.

A tananyag feldolgozásában a tankönyvben szereplő szemelvények, versek, játékos feladatok, rajzos ábrák segítenek, inspirációt adnak a közös gondolkodásra. A csapatépítő és szituációs játékok gyakorisága teszi változatossá a tanórákat.

Az etika óra egy igazi beszélgetős „lelkizős” óra. A gyerekeknek alkalmuk van a személyes tapasztalataikat megosztani, érzelmeikről beszélni, társaik érzéseivel, élményeivel megismerkedni.